Ματσάρες, σπουδαία ντέρμπι και φυσικά το αναλυτικό πρόγραμμα του League Phase του Champions League, το οποίο θα χωριστεί σε οκτώ αγωνιστικές. Με το νέο φορμάτ εξάλλου που δημιούργησε η UEFA το πρόγραμμα εμφανίζεται πολύ πιο «φουσκωμένο» από άποψη ενδιαφέροντος, καθώς έχουν προκύψει πολύ περισσότερα μεγάλα ματς μεταξύ γιγάντων της Ευρώπης. Ξεχωρίζουν ματσάρες - ρεβάνς των προηγούμενων τελικών Champions League όπως Ρεάλ - Λίβερπουλ, Μάντσεστερ Σίτι - Ίντερ και Μίλαν - Λίβερπουλ, αλλά το μενού δεν περιορίζεται εκεί. Μπαρτσελόνα και Μπάγερν διασταυρώνουν για ακόμα μια σεζόν τα ξίφη τους, ενώ η Παρί είναι η μεγάλη.. άτυχη της κλήρωσης, καθώς θα αναμετρηθεί με τις Μάντσεστερ Σίτι, Άρσεναλ και Μπάγερν.